स्वतंत्रता सेनानी रेवाशंकर दवे का राजकीय सम्मान के साथ अंतिम संस्कार
देसूरी | मारवाड़लोक परिषद द्वारा उत्तरदायी शासन के लिए छेड़े गए सत्याग्रह में सक्रिय रहे स्वतंत्रता सेनानी रेवाशंकर दवे नारलाई का शनिवार को निधन हो गया था। वे 102 साल के थे। दवे के निधन से क्षेत्र में शोक की लहर छा गई। वहीं उनका अंतिम संस्कार रविवार को किया गया। उनकी अंतिम यात्रा रविवार की सुबह 10 बजे उनके आवास से रवाना हुई। तिरंगे में लिपटा उनके पार्थिव शरीर पर लोग पुष्पवर्षा करते हुए चल रहे थे। पुलिस द्वारा स्वतंत्रा सेनानी को गार्ड ऑफ ऑनर देकर हवा में तीन बार बंदुकों से फायर कर उनको सलामी दी। उनके पुत्र और पोतों ने राजकीय सम्मान के बीच स्वतंत्रता सेनानी रेवाशंकर दवे को मुखाग्नि दी। ज्ञातव्य है कि नारलाई निवासी स्वतंत्रता सेनानी रेवाशंकर दवे मारवाड़ लोक परिषद द्वारा उत्तरदायी शासन के लिए छेड़े गए सत्याग्रह में सक्रिय रूप से भाग लिया था। जिसके कारण उनको कृषि भूमि से विरोधियों ने बेदखल कर दिया था। इतना ही नहीं इस सत्याग्रह से जूड़ने के कारण विरोधियों ने उन पर कई अत्याचार किए थे। उसके बावजूद वह इस सत्याग्रह से जुड़े रहे।
बेटियोंने की प्रशासन से स्वतंत्रता सेनानी के नाम से सर्किल की मांग : स्वतंत्रतासेनानी रेवाशंकर दवे की अंतिम यात्रा में उनकी दोनों पुत्रियां भी साथ थी। जिन्होंने प्रशासन से स्वतंत्रता सेनानी के नाम से सर्किल बनाने की मांग की। इस पर एसडीएम राजेश मेवाड़ा ने कहा कि स्वतंत्रा सेनानी के सर्किल के लिए भूमि आवंटन करनी है तो वह नियमानुसार ही होगी।
कलेक्टरएवं एसपी ने परिवार को सांत्वना दी
नारलाईनिवासी स्वतंत्रा सेनानी रेवाशंकर दवे के निधन की सूचना मिलने पर रविवार को कलेक्टर कुमारपाल गौतम और एसपी दीपक भार्गव उनके गांव नारलाई पहुंचे। उन्होंने शोकाकुल परिवार को सांत्वना दी।
यहथे मौजूद : इसमौके पर देसूरी एसडीएम राजेश मेवाड़ा,तहसीलदार हसमुख मेघवाल,बाली पुलिस उपनिरीक्षक गुलाबसिंह,देसूरी थानाधिकारी सुरेंद्रसिंह भाटी,सरपंच दौलत चौधरी,समिति सदस्य प्रभुदास वैष्णव आदि मौजूद थे।
देसूरी. नारलाई में स्वतंत्रा सेनानी रेवाशंकर दवे को सलामी देते पुलिसकर्मी।
रेवाशंकर दवे
hin_Deva hin_Deva hin_Deva hin_Deva hin_Deva bho_Deva awa_Deva awa_Deva